|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | **Odluka o**  **redu na pomorskom dobru** |
| Stvaratelj dokumenta, tijelo koje provodi savjetovanje |  Općina Punat |
| Svrha dokumenta | Sukladno članku 149. stavka 3. Zakon o pomorskom dobru i morskim lukama (“Narodne novine” broj 83/23) propisano je da u svrhu održavanja reda na pomorskom dobru na prijedlog izvršnog tijela jedinice lokalne samouprave, predstavničko tijelo jedinice lokalne samouprave donosi odluku o redu na pomorskom dobru.Stavkom 4. istog članka propisano je da odluka sadrži sljedeće:1. način uređenja i korištenja pomorskog dobra u općoj upotrebi za gospodarske i druge svrhe, građenje građevina koje se prema posebnim propisima grade bez građevinske dozvole i glavnog projekta te održavanje reda na pomorskom dobru u općoj upotrebi2. održavanje čistoće i čuvanje površina pomorskog dobra u općoj upotrebi3. osiguranje nesmetanog prolaska duž pomorskog dobra.Stavkom 5. istoga članka propisano je da se Odlukom propisuju mjere za provođenje mjera za održavanje reda na pomorskom dobru koje poduzima pomorski redar obveze pravnih i fizičkih osoba i prekršajne odredbe, dok se stavkom 6. propisuje da se Odlukom mora osigurati mogućnost korištenja površina pomorskog dobra u općoj upotrebi na način koji omogućava kretanje osoba s posebnim potrebama.Općinsko vijeće Općine Punat na 16. sjednici održanoj dana 28. studenoga 2023. godine donijelo je Odluku o redu na pomorskom dobru te je sukladno članku 79. Zakona o lokalnoj i područnoj (regionalnoj) samoupravi istu dostavilo Ministarstvu mora, prometa i infrastrukture, Upravi pomorstva na nadzor zakonitosti.Ministarstvo je uočilo određene nepravilnosti te zatražilo njihovo otklanjanje.Po otklanjanu istih prijedlog odluke poslan je u Ministarstvo kako bi se ono očitovalo da li je novi prijedlog odluke usklađen sa zakonom. Po dobivanju pozitivnog mišljenja ovaj prijedlog odluke stavlja se na savjetovanje s javnošću, a kako bi se upoznavala zainteresirana javnost s prijedlogom dokumenta te prikupili prijedlozi i primjedbe zainteresirane javnosti koje će se razmatrati i eventualno prihvatiti. |
| Datum dokumenta | 5. ožujka 2025. godine |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu Odluke o redu na pomorskom dobru |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| – rok zaprimanja odgovora i način na koji će biti pružena povratna informacija: Savjetovanje je otvoreno do 4. travnja 2025. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| –adresa, broj telefona i e-mail na koji se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti pismeno na adresu Općine Punat, Novi put 2, 51521 Punat ili putem elektronske pošte na e-mail adresu: pisarnica@punat.hr  |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |